

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A Képviselő-testület 2022. szeptember 14.-i rendes ülésére**

**Önkormányzati tulajdonú bérlakás felújítása**

**A napirendet tárgyaló ülés dátuma**: **2022.09.14.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** rendes / **rendkívüli**

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:-**

**2. Jogszabályi hivatkozások**: Telki község Önkormányzatának 2022. évi költségvetéséről szóló 3/2022. (III. 1.) önkormányzati rendelete

**3.Költségkihatások és egyéb szükséges feltételeket, illetve megteremtésük javasolt forrásai:** 2022.évi költségvetési források

**4. Tényállás bemutatása:**

A Telki Zápor utca 7. szám alatti bérlakás augusztus végén történő megüresedését követően valószínűleg régebb ideje fennálló csőtőrés miatt szükséges hibaelhárításként a fürdőhelyiség felújítási munkáinak elvégzése az új lakó beköltözése előtt. A hibaelhárítás keretében a fürdő burkolatbontással járó vezetékcseréjére, vizesedés okán a gipszkarton cseréje, új burkolatok és szaniterek felhelyezésére van szükség.

Az új bérlő beköltözése előtt az önkormányzat az ingatlan tisztasági festését minden esetben biztosítja.

Az érintett lakásban a két hálószobában található elavult, szennyezett szőnyegpadló cseréjére is szükséges, melynek anyagköltségét az önkormányzat biztosítja.

Az idő rövidségére tekintettel a munkálatokat azonnal meg kellett kezdeni, hogy az új lakó részére minél rövidebb időn belül beköltözhető legyen a lakás.

A munkák elvégzésének pénzügyi fedezetét a költségvetés tartalékkeret terhére biztosítja az önkormányzat.

Telki, 2022. szeptember 9.

Deltai Károly

polgármester

**Határozati javaslat**

**Telki község Önkormányzat Képviselő-testülete**

**/2022.(IX. ) számú önkormányzati határozata**

**Önkormányzati tulajdonú bérlakás felújítási munkáiról**

Telki község Képviselő-testülete a Telki, Zápor utca 7. szám alatti önkormányzati tulajdonú bérlakás 1. számú lakásának felújítási munkáihoz szükséges forrásokat ( 3.400.000.- Ft ) a 2022.évi költségvetés tartalékkeret terhére biztosítja.

Felelős: Polgármester

Határidő: azonnal